
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 645 

14 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση αποζημίωσης Μελών Επιτροπής του 
ΝΑΤ για κλείσιμο παλαιών Ισολογισμών και έκδοση 

Φ.Ε. 1 

Μεταβίβαση της αρμοδιότητας άσκησης εποπτείας 
της Σχολής Επιμόρφωσης Υπαλλήλων Υπουργείου 
Οικονομικών (Σ.Ε.Υ.Υ.Ο.) στο Γενικό Γραμματέα 

του Υπουργείου Οικονομικών. 2 

Παράταση προθεσμιών απόδοσης Φ.Μ.Υ. και άλλων 
παρακρατούμενων φόρων εισοδήματος για τις 
Δ.Ο.Υ. Φ.Α.Ε.Ε. Αθηνών, Φ.Α.Β.Ε. Αθηνών, Φ.Α.Ε. 

Πειραιά και Φ.Α.Ε. Θεσσαλονίκης. 3 

Τροποποίηση της 3801/93 απόφασης Υπουργού Ε¬ 
μπορίου. 4 

Αναπροσαρμογή ισχύοντος παράβολου και καθιέρω¬ 
ση νέου. 5 

Σύσταση Αμιγούς Νομαρχιακής Επιχείρησης Ν.Α. 
Πέλλας. 6 


ΑΠΟΦΑΣΕΙ Σ 

Αριθ. 2/25239/0022 (1) 

Τροποποίηση αποζημίωσης Μελών Επιτροπής του ΝΑΤ 
για κλείσιμο παλαιών Ισολογισμών και έκδοση Φ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 1 του άρθρου 15του Ν. 2329/95 
«Ρύθμιση θεμάτων Προσωπικού του Λ.Σ. και άλλες διατά¬ 
ξεις» (ΦΕΚ172Α). 

2. Τις διατάξεις του άρθρου 22 του Ν. 2362/1995 «Περί 
Δημοσίου Λογιστικού κλπ» (ΦΕΚ 247 Α). 

3. Τιςδιατάξειςτηςπαρ. 4του άρθρου 19του Ν. 2470/97 
«Αναμόρφωση μισθολογίου Προσωπικού της Δημόσιας 
Διοίκησης και άλλες συναφείς διατάξεις» (ΦΕΚ 40Α). 

4. Τις διατάξεις του άρθρου 29Ατου Ν. 1558/1985 (ΦΕΚ 
137 Α) όπως αυτό προστέθηκε με το άρθρο 27 του Ν. 
2081/1992 (ΦΕΚ154Α). 


5. Το απόσπασμα πρακτικών της 22/1.7.1997 συνεδρία¬ 
σης του ΔΣ/ΝΑΤ. 

6. Την Κ.Υ.Α. Υπουργών Οικονομικών και Εμπορικής 
Ναυτιλίας αριθμ. 2313.1/4/98/30.1.1998 «Περί σύστασης 
Επιτροπής στο ΝΑΤ όπως τροποποιήθηκε με την αρ. 
2313.1/40/98/6.8.98 όμοια. 

7. Την Κ.Υ.Α. Υπουργών Οικονομικών και Εμπορικής 
Ναυτιλίας αρ. 2011668/1151/0022/17.2.98 «Περί Αποζη¬ 
μίωσης μελών Επιτροπής του ΝΑΤ». 

8. Το έγγραφο ΝΑΤ/Γρ. Αντιπροέδρου αρ. 9/98/7.12.98. 

9. Την αρ. 1107147/1239/0006Α74.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων του Υπουργού Οικονομικών και Υφυπουρ¬ 
γού Οικονομικών». 

10. Τις διατάξεις του άρθρου 40 του Ν. 849/78 όπως 
τροποποιήθηκε με τις όμοιες του άρθρου 8 του Ν. 
2129/93. 

11. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη σε βάρος του Προ¬ 
ϋπολογισμού του ΝΑΤ, από το οριζόμενο στην παρ. 8 του 
σκεπτικού της με αριθμ. 2011668/1151/0022/17.2.1998 
κοινής Υπουργικής Απόφασης ποσό των δρχ. 73.896.000 
για το οποίο υπάρχει εγγεγραμμένη αντίστοιχη πίστωση 
στον ΚΑΕ 05.0289 Π/Υ έτους 1999, αποφασίζουμε: 

1. Τροποποιούμε την αρ. 2011668/1151/0022/ 
17.2.1998 Κ.Υ.Α. των Υπουργών Οικονομικών και Εμπορι¬ 
κής Ναυτιλίας «Περί αποζημίωσης μελών Επιτροπής του 
ΝΑΤ» στα εδάφια (α) και (β) της παραγράφου 1 αυτής και 
προσαυξάνουμε την αμοιβή των αναγραφομένων στην εν 
λόγω παράγραφο μελών, από 5.000 δρχ. που είχε ορισθεί, 
σε 8.000 δρχ., λόγω του όγκου των εργασιών, της σπου- 
δαιότητας αυτών, καθώς και της απαιτούμενης εξειδίκευ- 
σης ως προς την κατάρτιση των παλαιών Ισολογισμών του 
ΝΑΤ. 

Κατά τα λοιπά ισχύουν ως έχουν τα προβλεπόμενα στην 
αριθμ. 2011668/1151/0022/17.2.1998 Κ.Υ.Α. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και έχει αναδρομική ισχύ ένα χρόνο 
πριν από τη δημοσίευσή της. 

Αθήνα, 10 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1045566/555/Α0006 (2) 

Μεταβίβαση της αρμοδιότητας άσκησης εποπτείας της 

Σχολής Επιμόρφωσης Υπαλλήλων Υπουργείου Οικο¬ 
νομικών (Σ.Ε.Υ.Υ.Ο.) στο Γενικό Γραμματέα του Υ¬ 
πουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 29 παρ. 1 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

β) Του άρθρου 29Ατου Ν. 1558/1985, όπως συμπληρώ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α'38). 

2. Την αριθμ. 1041873/489/Α0006/27.4.1999 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάκληση της αρμοδιότητας άσκησης εποπτείας 
της Σ.Ε.Υ.Υ.Ο. που ανατέθηκε στον Υφυπουργό Οικονο¬ 
μικών Νίκο Χριστοδουλάκη» (Β' 527). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο Μόνο 

Μεταβιβάζουμε στο Γενικό Γραμματέατου Υπουργείου 
Οικονομικών την αρμοδιότητα άσκησης εποπτείας της 
Σχολής Επιμόρφωσης Υπαλλήλων Υπουργείου Οικονομι¬ 
κών (Σ.Ε.Υ.Υ.Ο.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-φ- 

Αριθ. 1045311/796/ΑΌ012 (3) 

Παράταση προθεσμιών απόδοσης Φ.Μ.Υ. και άλλων πα- 
ρακρατούμενων φόρων εισοδήματος για τις Δ.Ο.Υ. 
Φ.Α.Ε.Ε. Αθηνών, Φ.Α.Β.Ε. Αθηνών, Φ.Α.Ε. Πειραιά και 
Φ.Α.Ε. Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (Φ.Ε.Κ. 34Α'). 

2. Τις διατάξεις των άρθρων 13, 59 και 60 του Ν. 
2238/1994 (Φ.Ε.Κ. 151Α'). 

3. Την 1030797/471/Α0012/ΠΟΛ. 1073/5.3.98 απόφαση 
του Υπουργού Οικονομικών. 

4. Τις δυσχέρειες που δημιουργούνται στους φορολο- 
γουμένους των Δ.Ο.Υ. Φ.Α.Ε.Ε. Αθηνών, Φ.Α.Β.Ε. Αθηνών, 
Φ.Α.Ε. Πειραιά και Φ.Α.Ε. Θεσσαλονίκης για την εκπλή¬ 
ρωση των φορολογικών τους υποχρεώσεων κατά τις ημε¬ 
ρομηνίες 17 έως 25.5.99 λόγω του ότι κατά τις ημερομη¬ 
νίες αυτές συμπίπτει η υποβολή δηλώσεων Φόρου Εισο¬ 
δήματος, απόδοσης παρακρατούμενων φόρων 
εισοδήματος, Φόρου Μεγάλης Ακίνητης Περιουσίας 
(Φ.Μ.Α.Π.) και Φόρου Προστιθέμενης Αξίας (Φ.Π.Α.). 

5. Την κοινή απόφαση του Πρωθυπουργού και του Υ¬ 


πουργού Οικονομικών 1107147/1239/0006Α/4.10.96 
(Φ.Ε.Κ. 922 Β'), με την οποία μεταβιβάζονται αρμοδιότη¬ 
τες του Υπουργού στους Υφυπουργούς Οικονομικών. 

6. Ότι με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Παρατείνουμε για τις Δ.Ο.Υ. Φ.ΑΈ.Ε. Αθηνών, Φ.Α.Β.Ε. 
Αθηνών, Φ.Α.Ε. Πειραιά και Φ.Α.Ε. Θεσσαλονίκης 
α) τις προθεσμίες απόδοσης φόρου μισθωτών υπηρε¬ 
σιών που κανονικά λήγουν στις 17, 18, 19 και 20 Μαΐου 
1999 μέχρι 25, 26, 27 και 28 Μαΐου 1999 αντίστοιχα και 
β) τις προθεσμίες απόδοσης άλλων παρακρατούμενων 
φόρων εισοδήματος που κανονικά λήγουν την 15η Μαΐου 
1999 μέχρι και την 28η Μαΐου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. Κ1/498 (4) 

Τροποποίηση της 3801/93 απόφασης Υπουργού 
Εμπορίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 6 του Ν. 990/79 Περί ιδρύσεως Επιμελητη¬ 
ρίου με τον τίτλο «Αραβοελληνικό Επιμελητήριο του Ε¬ 
μπορίου και Αναπτύξεως». 

2. Τα άρθρα 7 και 23 του Π.Δ. «Πε'ρι κανονισμού Οργα- 
νώσεως και λειτουργίας του Επιμελητηρίου με τον τίτλο 
Αραβοελληνικό Επιμελητήριο του Εμπορίου και Αναπτύ¬ 
ξεως». 

3. Το άρθρο 1 παράγρ. 2ατου Ν. 2469/97 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α38). 

4. Την απόφασή μας ΚΙ -3801/93 «καθορισμός τελών για 
θεώρηση εγγράφων κ.λπ. του Αραβοελληνικόύ Επιμελη¬ 
τηρίου» όπως τροποποιήθηκε μεταγενέστερα. 

5. Τα έγγραφα του Αραβοελληνικού Επιμελητηρίου του 
Εμπορίου και Αναπτύξεως αριθ. 783/21.12.98, 
133/10.2.99 και 221 /18.3.99 και το απόσπασμα πρακτικού 
της Γ.Σ. από 8.12.98. 

6. Το Π .Δ/μα αριθ. 27/96 (Φ.Ε.Κ. 19Α') «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

7. Την κοινή απόαση αριθ. 399/99 (Φ.Ε.Κ. 198/Β) Πρω¬ 
θυπουργού και Υπουργού Ανάπτυξης, σχετικά με ανάθε¬ 
ση αρμοδιοτήτων στους Υφυπουργούς Ανάπτυξης, απο¬ 
φασίζουμε: 

Τροποποιούμε: 

α) Την παράγρ. 1 της απόφασης του τ. Υφυπουργού Ε¬ 
μπορίου αριθ. 3801/93 όπως αυτή τροποποιήθηκε μετα¬ 
γενέστερα (ΚΙ-1767/94, ΚΙ-473/95 και Κ1-1515/97) ως ε¬ 
ξής: «Για κάθε εξαγωγή προς όλες τις Αραβικές χώρες θα 
θεωρούνται εμπορικά έγγραφα και τιμολόγια προς 5.400 
δρχ. έκαστο για όλους τους εξαγωγείς γενικά οι οποίοι θα 
είναι γραμμένοι στα μητρώα μελών του Επιμελητηρίου 
και 


Γ 

β)Την παράγρ. 2Γ της ίδιας απόφασης όπως αυτή τρο¬ 
ποποιήθηκε μεταγενέστερα (ΚΙ-262/96) ως εξής: 

«2. Δικαιώματα εγγραφής και ετήσιες συνδρομές με¬ 
λών Π κατηγορία: Ομόρυθμες και Ετερρόρυθμες εταιρεί¬ 
ες και όλες οι ατομικές επιχειρήσεις (φυσικά πρόσωπα) ε¬ 
τήσια συνδρομή ημεδαπών μελών 35.000 δρχ. 

Κατά τα λοιπά ισχύει η απόφασή μας ΚΙ -3801/93 όπως 
τροποποιήθηκε μεταγενέστερα. 

Οι διατάξεις της παρούσης απόφασης δεν προκαλούν 
δαπάνη σε βάρος του προϋπολογισμού του Δημοσίου ού¬ 
τε των Ν.Π.ί.Δ. 

Η απόφαση αυτή ισχύει από τη δημοσίευσή της στην Ε¬ 
φημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1999 

Ο ΥΦΥΠΟΥΡΓΟΣ 

I. ΧΑΡΑΛΑΜΠΟΥΣ 
-♦- 

Αριθ. Δ11/Γ8058/3421 (5) 

Αναπροσαρμογή ισχύοντος παράβολου και καθιέρωση 
νέου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 Περί ιδρύσεως Δ/νσης 
Εναέριων Μεταφορών του Υπουργείου Μεταφορών και 
Επικοινωνιών της Υπηρεσίας Πολιτικής (Φ.Ε.Κ. 355Α) ό¬ 
πως τροποποιήθηκε με τον 1340/83 τροποποίηση διατά¬ 
ξεων του Ν.Δ. 714/70. 

2. Τις διατάξεις του Π.Δ. 56/89 περί οργανισμού της Υ- 
ΠΑτου Υπουργείου Μεταφορών και Επικοινωνιών, Φ.Ε.Κ. 
28/Α όπως τροποποιήθηκε μεταγενέστερα. 

3. Την περίπτωση 5 της παρ. 2 του διατακτικού της από¬ 
φασης Δ11/Γ/42892/17654/9.8.93 περί εξετάστρων πα¬ 
ραβολών και λοιπών δικαιωμάτων που εμπίπτουν στην αρ¬ 
μοδιότητα της ΥΠΑ. 

4. Την απόφαση του Πρωθυπουργού και του Υπουργού 
Οικ/κών με αρ. Υ/1847/1078399/0001/7.8.92 «Ανάθεση 
αρμοδιοτήτων Υπουργού Οικονομικών στον Υφυπουργό 
Οικονομικών. 

5. Την ανάγκη που προέκυψε λόγω της εγκατάστασης 
ηλεκτρονικού συστήματος πρόσβασης σε αερολιμένες 
για την καθιέρωση παράβολου για ταυτότητες κονκάρδες 
που θα χρησιμοποιούνται στο ανωτέρω ηλεκτρονικό σύ¬ 
στημα, αποφασίζουμε: 

- Αναπροσαρμόζουμε το παράβολο για την έκδοση α¬ 
πλής ταυτότητας απασχολούμενου σε αερολιμένες προ¬ 
σωπικού εταιριών από το ποσό δρχ. 550 σε ποσό δρχ. 
1 . 000 . 

- Καθιερώνουμε νέο παράβολο για την ειδική ταυτότη¬ 
τα που θα χρησιμοποιείται στα πλαίσια του νέου ηλε¬ 
κτρονικού συστήματος στο ποσό των δρχ. 5.000. 

- Σε περίπτωση επανέκδοσης της απλής ταυτότητας 
καθορίζεται παράβολο στο ποσό των δρχ. 1000. 

- Σε περίπτωση επανέκδοσης της Ειδικής Ηλεκτρονι¬ 
κής ταυτότητας καθορίζεται παράβολο στο ποσό των 
δρχ. 10.000. 


- Από το εν λόγω παράβολο εξαιρούνται οι υπάλληλοι 
της Υ.Π.Α., οι τακτικοί και έκτακτοι δημόσιοι υπάλληλοι 
και οι υπηρετούντες στα Σώματα Ασφάλειας και στις Έ¬ 
νοπλες Δυνάμεις. 

-Το προϊόν του παράβολου αποτελεί έσοδο του Ελλη¬ 
νικού Δημοσίου (ΚΑΕ 2139). 

- Από τις διατάξεις της απόφασης αυτής δεν προκαλεί- 
ται καμμία δαπάνη σε βάρος του Κρατικού προϋπολογι¬ 
σμού. 

- Η απόφαση να δημοσιευθεί στην Εφημερίδα της Κυ¬ 
βερνήσεως, να ανακοινωθεί σε κάθε ενδιαφερόμενο στο 
ΑΙΡ Ελλάδος. 

- Η ισχύς της απόφασης αρχίζει ένα μήνα μετά από τη 
δημοσίευσή της στο ΦΕΚ, οπότε παύει η ισχύς της προη¬ 
γούμενης απόφασης Δ11/Γ/42892/17654/9.8.93 των Υ¬ 
πουργείων Οικονομικών και Μεταφορών και Επικοινω¬ 
νιών. 

Αθήνα, 23 Φεβρουάριου 1999 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΑΝ. ΜΑΝΤΕΛΗΣ 

-Φ- 

Αριθ. 40 (6) 

Σύσταση Αμιγούς Νομαρχιακής Επιχείρησης 
Ν.Α. Πέλλας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΛΛΑΣ 

Έχοντας υπόψη: 

1. Τις διατάξεις του Π.Δ. 30/96 άρθρα 75, 76 ΦΕΚ Α' 21 
(Κώδικας Νομαρχικής Αυτοδιοίκησης). 

2. Τις διατάξεΓς του Π.Δ. 331/96 (ΦΕΚ 223 Α711.9.96). 

3. Την εισήγηση του ΔΜή της Δ/νσης Διοικητικών Υπη¬ 
ρεσιών Ν.Α.Πέλλας Ιωάννη Μισσελή, την τεχνικοοικονο- 
μική μελέτη και την απόφαση 18/25.2.99του Ν.Σ., αποφα¬ 
σίζει: 

Ιδρύεται Αμιγής Νομαρχιακή Επιχείρηση Ευρωπαϊκής 
Ανάπτυξης Πέλλας - Πέλλα 2000 και σε συντομογραφία 
«ΕΥΡΩΑΠ - 2000», με καταστατικό όπως ακολουθεί: 

ΚΕΦΑΛΑΙΟ Α 
Άρθρο 1 

Σύσταση - Επωνυμία 

1. Συνιστάται Νομικό Πρόσωπο Ιδιωτικού Δικαίου 
(Ν.Π.Ι.Δ.) με την επωνυμία «Πέλλα 2000 - Αμιγής Νομαρ¬ 
χιακή Επιχείρηση Ευρωπαϊκής Ανάπτυξης Πέλλας « και 
σε συντομογραφία «ΕΥΡΩΑΠ - 2000». 

2. Η Επιχείρηση διέπεται από τις διατάξεις του Π.Δ. 
30/96 (Φ.Ε.Κ. Α 21/02.02.96) άρθρα 75, 76 και του Π.Δ. 
331/96 (Φ.Ε.Κ. 223 Α /11.09.96). 

Άρθρο 2 
Έδρα 

1. Η ΕΥΡΩΑΠ - 2000 εδρεύει στην πόλη της Έδεσσας 
και μπορεί να ιδρύει γραφεία σε άλλες πόλεις του Νομού 
ή και εκτός του Νομού με απόφαση του Διοικητικού Συμ¬ 
βουλίου εφ’ όσον τούτο απαιτείται για την καλύτερη εκ¬ 
πλήρωση των σκοπών της. 

2. Κάθε διαφορά που αφορά την επιχείρηση και οποιον- 
δήποτε τρίτο, από το καταστατικό ή το νόμο ή από σύμ- 

βάση ή από κάθε νόμιμη αιτία, υπάγεται στην αποκλειστι¬ 
κή αρμοδιότητα των δικαστηρίων της έδρας της επιχεί- 
ρησης. 

Άρθρο 3 
Σκοπός 

Οι σκοποί της επιχείρησης είναι: 

Η συμβολή στην πολιτιστική, κοινωνική και οικονομική 
ανάπτυξη του Νομού Πέλλας μέσω της σύλληψης και υ¬ 
ποστήριξης ολοκληρωμένων προγραμμάτων ανάπτυξης 
της περιοχής και ειδικότερα από: 

α. Τη διαχείριση και υλοποίηση Εθνικών και Ευρωπαϊ¬ 
κών αναπτυξιακών προγραμμάτων στους τομείς του Του¬ 
ρισμού, του Πολιτισμού, των Μεταφορών, της Γεωργίας, 
της προστασίας του Περιβάλλοντος και της Επικοινω¬ 
νίας, την πραγματοποίηση μελετών και ερευνών για την 
προετοιμασία και υποβολή προτάσεων για τα ανωτέρω 
προγράμματα, την παροχή τεχνικής βοήθειας και συμ¬ 
βουλών πληροφόρησης και ανταλλαγής τεχνογνωσίας 
και εμπειριών μεταξύ των Φορέων και Υπηρεσιών της Ν.Α. 
Πέλλας στα αναφερόμενα αντικείμενα, τη συνεισφορά 
στη δημιουργία δικτύου Φορέων και Υπηρεσιών της Ν.Α., 
τη διοργάνωση και τη συμμετοχή στην οργάνωση εκδη¬ 
λώσεων προβολής και επιμέλεια εκδόσεων δημοσιεύσε¬ 
ων των σχετικών δράσεων της Ν.Α., τη δημοσίευση των 
σχετικών δράσεων και ενεργειών, Εθνικών και Ευρωπαϊ¬ 
κών προγραμμάτων, την έρευνα και μελέτη ζητημάτων 
που αφορούν την ανάπτυξη του Νομού στους σχετικούς 
τομείς. 

β) Τη διαχείριση του Χιονοδρομικού Κέντρου Βόρας. 

γ) Την εκτέλεση πάσης φύσεως έργων που συνδέονται 
με την παράγραφο α του παρόντος. 

δ) Την ίδρυση θυγατρικών εταιριών, τη συμμετοχή σε 
κοινοπραξίες και τη συνεργασία με ιδιώτες και εταιρίες (ε- 
σωτερικού και εξωτερικού), για την προώθηση των στό¬ 
χων που περιγράφονται στο παρόν άρθρο. 

Άρθρο 4 
Διάρκεια 

Η διάρκεια της επιχείρησης ορίζεται σε πενήντα (50) 
χρόνια από τη δημοσίευση της απόφασης αυτής στην ε¬ 
φημερίδα της Κυβέρνησης. Η διάρκεια της επιχείρησης 
μπορεί να παραταθεί με απόφαση του Νομαρχιακού Συμ¬ 
βουλίου. 

ΚΕΦΑΛΑΙΟ Β 
ΚΕΦΑΛΑΙΟ - ΠΟΡΟΙ 
Αρθρο 5 
Κεφάλαιο 

Περιουσιακό κεφάλαιο για τη σύσταση και την έναρξη 
λειτουργίας της ΕΥΡΩΑΠ-2000 ορίζεται το ποσό των 
15.000.000 δρχ. και θα διατεθεί από τη Νομαρχιακή Αυ¬ 
τοδιοίκηση Πέλλας από ανακατανομή των τόκων των κε¬ 
φαλαίων της. Η εκταμίευση των 15.000.000 δρχ. θα γίνει 
εντός 30 ημερών από την ημερομηνία ορισμού του πρώ¬ 
του Διοικητικού της Συμβουλίου. 

Αρθρο 6 
Πόροι 

Πόροι της επιχείρησης είναι τα έσοδα από: 

1. Την άσκηση δραστηριότητάς της, για την πραγμάτω¬ 
ση των σκοπών της επιχείρησης, όπως αυτός ορίζεται στο 
άρθρο 3 του παρόντος 


2. Την διαχείριση του χιονοδρομικού κέντρου Βόρας 

3. Πρόσοδοι από περιουσία της επιχείρησης 

4. Δωρεές, χορηγίες, κληρονομιές 

5. Δάνεια συναπτόμενα με πιστωτικά ιδρύματα του ε¬ 
σωτερικού ή του εξωτερικού 

6. Από κάθε άλλη νόμιμη αιτία 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΗΣ 
Άρθρο 7 

1. Η επιχείρηση διοικείται από: 

α. Το Διοικητικό Συμβούλιο 

β. Τον Πρόεδρο του Διοικητικού Συμβουλίου 

Άρθρο 8 

1. Το Διοικητικό Συμβούλιο είναι επταμελές και ορίζεται 
με αναπληρωτές από το Νομαρχιακό Συμβούλιο. Τα μέλη 
αυτά είναι: 

α. Δύο (2) αιρετοί εκπρόσωποι της Ν.Α. Πέλλας, ένας (1) 
από την παράταξη της πλειοψηφίας και ένας (1) από την 
μειοψηφία. 

β. Τέσσερις (4) μόνιμοι κάτοικοι του Ν. Πέλλας, με ε¬ 
παγγελματική ή επιστημονική ή κοινωνική δραστηριότητα 
και ειδικές γνώσεις σχετικές με το αντικείμενο της επιχεί¬ 
ρησης, ένας εκ των οποίων θα αντικαθίσταται από εκπρό¬ 
σωπο των εργαζομένων της επιχείρησης, αν αυτή απα¬ 
σχολεί περισσότερους από είκοσι (20) εργαζομένους, 
χωρίς τροποποίηση του καταστατικού της. 

γ. Ένας εκπρόσωπος κοινωνικού φορέα της περιοχής. 
Ο κοινωνικός φορέας εκλέγεται από το Ν.Σ. 

2. Ταυτόχρονα με τον ορισμό των τακτικών μελών του 
Διοικητικού Συμβουλίου, το Νομαρχιακό Συμβούλιο ορί¬ 
ζει πέντε αναπληρωματικά μέλη εκ των οποίων ένα (1) εί¬ 
ναι μέλος του ; ^μαρχιακού Συμβουλίου, ένα (1) είναι εκ¬ 
πρόσωπος κοινωνικού φορέα της περιοχής και τρεις (3) 
μόνιμοι κάτοικοι του Ν. Πέλλας, εκ των οποίων ο ένας θα 
αντικαθίσταται από εκπρόσωπο των εργαζομένων της ε¬ 
πιχείρησης αν αυτή απασχολεί περισσότερους από είκο¬ 
σι (20) εργαζόμενους. Τα εν λόγω αναπληρωματικά μέλη 
αναπληρώνουν εφ’ όσον απαιτηθεί, τα αντίστοιχα τακτικά 
μέλη. 

3. Οι εκπρόσωποι των εργαζομένων εκλέγονται από τη 
Γενική Συνέλευσή τους, που συγκαλείται από το Διοικητι¬ 
κό Συμβούλιο του συλλόγου των εργαζομένων στην επι¬ 
χείρηση, μέσα σε δεκαπέντε ημέρες από τότε που θα πά¬ 
ρει τη σχετική γραπτή πρόσκληση του Προέδρου του Δι¬ 
οικητικού Συμβουλίου της επιχείρησης. 

Σε περίπτωση που δεν υπάρχει σύλλογος των εργαζο¬ 
μένων ή δεν υπάρχει ενιαίος σύλλογος, ο Πρόεδρος του 
Διοικητικού Συμβουλίου της επιχείρησης, συγκαλεί ό¬ 
λους τους εργαζόμενους σε Γενική Συνέλευση με σκοπό 
την εκλογή των εκπροσώπων των εργαζομένων. Στην ίδια 
περίπτωση, η Γενική Συνέλευση των εργαζομένων, με ει¬ 
δικό κανονισμό, ρυθμίζει τα σχετικά με τη σύγκληση της 
Γενικής Συνέλευσης και τον τρόπο εκλογής των εκπρο¬ 
σώπων των εργαζομένων. 

Πάντως σε περίπτωση παράλειψης του Προέδρου του 
Διοικητικού Συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζομένους της επιχείρησης σε 
Γενική Συνέλευση, οι εργαζόμενοι μπορούν να ενεργή¬ 
σουν σχετικά και χωρίς την πρόσκληση του Προέδρου 
του Διοικητικού Συμβουλίου της επιχείρησης. 

4. Τον κοινωνικό φορέα που θα εκπροσωπηθεί στο Διοι¬ 
κητικό Συμβούλιο της επιχείρησης επιλέγει το Νομαρχια¬ 
κό Συμβούλιο και είναι κατά προτίμηση συνεταιρισμός κα¬ 
τοίκων της περιφέρειας της Νομαρχιακής Αυτοδιοίκησης 
Πέλλας που εκπροσωπεί τους καταναλωτές των προϊό¬ 
ντων (αγοραστές ή χρήστες) ή τους χρήστες των έργων ή 
υπηρεσιών της επιχείρησης, άλλος κοινωνικός φορέας 
που τα μέλη εξυπηρετούνται ή επηρεάζονται από τη δρα¬ 
στηριότητα αυτής της επιχείρησης. Αν δεν υπάρχει τέτοι¬ 
ος συνεταιρισμός ή άλλος κοινωνικός φορέας στην περι¬ 
φέρεια της Νομαρχιακής Αυτοδιοίκησης Πέλλας, τότε το 
Νομαρχιακό Συμβούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο Διοικητικό 
Συμβούλιο της επιχείρησης, ορίζεται με απόφαση του Δι¬ 
οικητικού Συμβουλίου του κοινωνικού φορέα σε τριάντα 
ημέρες από την κοινοποίηση της σχετικής πρόσκλησης 
του Νομάρχη. Αν παρέλθει άπρακτη η προθεσμία αυτή, το 
Νομαρχιακό Συμβούλιο μπορεί να επιλέξει άλλον κοινωνι¬ 
κό φορέα προς εκπροσώπηση στο Διοικητικό Συμβούλιο 
με τα ίδια κριτήρια και διαδικασίες. 

Στο Διοικητικό Συμβούλιο μπορεί να εκπροσωπηθούν 
περισσότεροι από ένα κοινωνικοί φορείς 

5. Το Νομαρχιακό Συμβούλιο ορίζει τον Πρόεδρο και 
τον Αντιπρόεδρο της επιχείρησης, ο οποίος αναπληρώνει 
τον Πρόεδρο ελλείποντα, απόντα ή κωλυόμενο. 

Άρθρο 9 

Θητεία - Αντικατάσταση - Αναπλήρωση 

1. Η θητεία του Διοικητικού Συμβουλίου ακολουθεί τη 
νομαρχιακή περίοδο και σε κάθε περίπτωση λήγει το αρ¬ 
γότερο τρεις μήνες μετά την εγκατάσταση του Νομαρ¬ 
χιακού Συμβουλίου. Το Νομαρχιακό Συμβούλιο οφείλει 
να ορίσει τα μέλη του Δ.Σ. μέσα στην παραπάνω προθε¬ 
σμία. Ο ορισμός του πρώτου Δ.Σ. της επιχείρησης, θα γί¬ 
νει από το Νομαρχιακό Συμβούλιο σε διάστημα τριών μη¬ 
νών από τη δημοσίευση αυτής της απόφασης στην Εφη¬ 
μερίδα της Κυβερνήσεως. 

2. Σε περίπτωση που για οποιοδήποτε λόγο δεν ορι¬ 
στούν τα μέλη του Διοικητικού Συμβουλίου της επιχείρη¬ 
σης από το νέο Νομαρχιακό Συμβούλιο, παρατείνεται η 
θητεία του Διοικητικού Συμβουλίου μέχρι να οριστούν αυ¬ 
τά. 

3. Τα μέλη του Διοικητικού Συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώντα λόγο με απόφαση του Νομαρχιακού Συμβουλίου 
που τα έχει ορίσει, η οποία λαμβάνεται με την απόλυτη 
πλειοψηφία του νόμιμου αριθμού των μελών του. Ειδικά 
για την αντικατάσταση των εκπροσώπων των εργαζομέ¬ 
νων και του κοινωνικού φορέα της περιοχής, απαιτείται η 
σύμφωνη γνώμη του οργάνου που τους πρότεινε. 

4. Αν τα μέλη του Διοικητικού Συμβουλίου δεν δεχθούν 
τον ορισμό τους, μέσα σε τριάντα ημέρες από την επίδο¬ 
ση του σχετικού εγγράφου, ή παραιτηθούν ή πεθάνουν ή 
αντικατασταθούν ή αν παραμείνουν κενές θέσεις μελών 
για οποιοδήποτε άλλο λόγο, αντικαθίστανται από τα ανα¬ 
πληρωματικά μέλη του Διοικητικού Συμβουλίου, με τη σει¬ 
ρά που αυτά έχουν ορισθεί, με πράξη του Νομαρχιακού 
Συμβουλίου. Εάν και τα αναπληρωματικά μέλη εξαντλη¬ 
θούν, το Διοικητικό Συμβούλιο, μέχρι να ορισθούν οι αντι¬ 
καταστάτες τους, λειτουργεί νόμιμα με την ελλειπή σύν¬ 
θεσή του, που δεν μπορεί πάντως να είναι μικρότερη από 
τον αριθμό των μελών που χρειάζεται για την απαρτία. Νό¬ 


μιμα επίσης λειτουργεί το Διοικητικό Συμβούλιο μέχρι να 
οριστούν οι εκπρόσωποι των εργαζομένων και του κοινω¬ 
νικού φορέα της περιοχής. 

5. Μέλος του Διοικητικού Συμβουλίου που απουσιάζει 
αδικαιολόγητα από τις συνεδριάσεις του, επί διάστημα 
μεγαλύτερο των τριών μηνών, θεωρείται ότι παραιτήθηκε 
και αντικαθίσταται με απόφαση του Νομαρχιακού Συμ¬ 
βουλίου. 

Άρθρο 10 

Κωλύματα 

Δεν δύνανται να είναι μέλη του Διοικητικού Συμβουλίου 
επιχειρηματίες ή μέλη του Διοικητικού Συμβουλίου ή δι¬ 
ευθυντές επιχειρήσεων που συνδέονται με την επιχείρη¬ 
ση με σύμβαση έργου ή είναι προμηθευτές της επιχείρη¬ 
σης ή έχουν αντικείμενο όμοιο ή συναφές προς αυτό της 
επιχείρησης. 

Το κώλυμα αυτό δεν ισχύει αν η επιχείρηση αυτή είναι ε¬ 
πίσης επιχείρηση Ν.Α. 

Άρθρο 11 

Σύγκληση - Απαρτία - Λήψη αποφάσεων 

1. Το Διοικητικό Συμβούλιο της επιχείρησης συνέρχεται 
στην έδρα της, τακτικά μία φορά κάθε μήνα μετά από πρό¬ 
σκληση του Προέδρου της, η οποία επιδίδεται στα μέλη 
προ τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της συ¬ 
νεδρίασης. Το Διοικητικό Συμβούλιο συγκαλείται σε συ¬ 
νεδρίαση έκτακτα όταν οι υποθέσεις της επιχείρησης το 
απαιτούν ή το ζητήσουν δύο μέλη του ή ο Νομάρχης ή το 
Νομαρχιακό Συμβούλιο, οι οποίοι ορίζουν ταυτόχρονα 
και το σκοπό της σύγκλησης. 

Στις περιπτώσεις αυτές, η πρόσκληση, στην οποία γίνε¬ 
ται μνεία του κατεπείγοντος, μπορεί να επιδίδεται και προ 
6 ωρών από τη συνεδρίαση. 

2. Το Διοικητικό Συμβούλιο βρίσκεται σε απαρτία αν πα¬ 
ραβρίσκονται τα μισά συν ένα των μελών του. 

3. Οι αποφάσεις, οι οποίες πρέπει να είναι αιτιολογημέ¬ 
νες, του Διοικητικού Συμβουλίου λαμβάνονται με την α¬ 
πόλυτη πλειοψηφία των παρόντων και σε περίπτωση ισο- 
ψηφίας επικρατεί η ψήφος του Προέδρου. Η ψηφοφορία 
είναι φανερή, ενώ γίνεται υποχρεωτικά μυστική με ψηφο¬ 
δέλτια αν υπάρχει ιδιαίτερος λόγος και ζητηθεί από δύο 
μέλη του Συμβουλίου. 

4. Οι συνεδριάσεις του Δ.Σ. δεν είναι δημόσιες, αλλά ο 
πρόεδρος μπορεί να καλεί και να συμμετέχουν σ’ αυτές 
σύμβουλοι, συνεργάτες και στελέχη της επιχείρησης ό¬ 
ταν το συζητούμενο θέμα τους αφορά ή έχει σχέση με τις 
αρμοδιότητές τους. 

5. Οι αποφάσεις του Διοικητικού Συμβουλίου καταχω- 
ρούνται στα πρακτικά, τα οποία υπογράφονται από τον 
Πρόεδρο και τα μέλη του Συμβουλίου που είναι παρόντα 
στη συνεδρίαση. Τα πρακτικά τηρούνται από υπάλληλο 
της επιχείρησης που ορίζεται με απόφαση του Δ.Σ. 

Άρθρο 12 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί και διαχειρίζεται τις υ¬ 
ποθέσεις που αφορούν την επιχείρηση εκτός από τις πε¬ 
ριπτώσεις που αρμόδιο είναι το Νομαρχιακό Συμβούλιο, 
και ιδιαίτερα: 

α. Διορίζει και απολύει το υπαλληλικό και εργατοτεχνι¬ 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

β. Ψηφίζει τον προϋπολογισμό, εγκρίνειτον ισολογισμό 
και καταρτίζει την έκθεση πεπραγμένων στο τέλος κάθε 
διαχειριστικής χρήσης. 

γ. Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ. Αποφασίζει για τον τρόπο ανάθεσης των μελετών, ε¬ 
κτέλεσης των έργων και διενέργειας των προμηθειών, α¬ 
ναθέτει τη σύνταξη των μελετών και την εκτέλεση των έρ¬ 
γων και εγκρίνει τις μελέτες και τις προμήθειες όπως ειδι¬ 
κότερα ορίζεται στο σχετικό κανονισμό. 

ε. Αποφασίζει για την αγορά και τη μίσθωση ακινήτων 
και κινητών που είναι χρήσιμα στην επιχείρηση και την εκ¬ 
ποίηση, εκμίσθωση και γενικότερα εκμετάλλευση ακινή¬ 
των και κινητών που ανήκουν στην επιχείρηση. 

στ. Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς και εξώδικους συμβιβασμούς. 

ζ. Αποφασίζει τη σύναψη κάθε φύσης δανείων, και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης, και αποφασίζει την πα¬ 
ροχή δικαιωμάτων υποθήκης σε ακίνητά της. 

η. Γνωμοδοτεί για όλα τα θέματα αυτά που αφορούν την 
επιχείρηση, εφόσον τα θέματα αυτά ανήκουν στην απο¬ 
φασιστική αρμοδιότητα του Νομαρχιακού Συμβουλίου. 

Άρθρο 13 
Εποπτεία 

1. Το Διοικητικό Συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοσή 
τους στη Νομαρχιακή Αυτοδιοίκηση για ενημέρωση των 
οργάνων της. 

2. Οι αποφάσεις του Διοικητικού Συμβουλίου της επι¬ 
χείρησης εγκρίνονται από το Νομαρχιακό Συμβούλιο αν 
αφορούν: 

α. Την ψήφιση του προϋπολογισμού της επιχείρησης 
και τις μεταβολές του. 

β. Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. Δεν απαιτείται έγκριση 
αν πρόκειται για αγορά και πώληση ακινήτων από επιχει¬ 
ρήσεις οικιστικής δραστηριότητας. 

γ. Τη διάθεση των καθαρών κερδών, σύμφωνα με το άρ¬ 
θρο 17. 

δ Τα επενδυτικά προγράμματα της επιχείρησης. 

3. Το Νομαρχιακό Συμβούλιο εγκρίνει τον ισολογισμό 
και την έκθεση πεπραγμένων. Επίσης, μπορεί να αποφα¬ 
σίζει τη διενέργεια έκτακτου διαχειριστικού ελέγχου από 
τα πρόσωπα που ορίζονται στην παρ. 2 του άρθρου 18, 

4. Η έγκριση των αποφάσεων του Διοικητικού Συμβου¬ 
λίου της επιχείρησης από το Νομαρχιακό Συμβούλιο, γί¬ 
νεται μέσα σε αποκλειστική προθεσμία ενός μηνός από 
τότε που θα του κοινοποιηθούν οι αποφάσεις αυτές. 

Αν περάσει η προθεσμία αυτή χωρίς να έχει εκδοθεί α¬ 
πόφαση του Νομαρχιακού Συμβουλίου, θεωρείται ότι η α¬ 
πόφαση του Διοικητικού Συμβουλίου της επιχείρησης έ¬ 
χει εγκριθεί. 


Άρθρο 14 

Πρόεδρος - Αντιπρόεδρος - Αρμοδιότητες 

1. Ο Πρόεδρος του Διοικητικού Συμβουλίου της επιχεί¬ 
ρησης: 

α. Προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου 

β. Εκπροσωπεί την επιχείρηση στα δικαστήρια και σε 
κάθε αρχή και δίνει τους όρκους που επιβάλλεται 

γ. Δύναται σε περίπτωση κινδύνου από αναβολή, χωρίς 
απόφαση του Διοικητικού Συμβουλίου, να εγείρει και να α- 
ντικρούει αγωγές και να ασκεί ειδικά μέσα, να διορίζει 
πληρεξούσιους και να προβαίνει σε κάθε δικαστική ή ε- 
ξώδικη πράξη για την προστασία των συμφερόντων της 
επιχείρησης. Οι πράξεις αυτές υποβάλλονται για έγκριση 
στο Διοικητικό Συμβούλιο κατά την αμέσως επόμενη συ¬ 
νεδρίαση του. 

δ. Υπογράφει τις συμβάσεις που συνάπτει η επιχείρηση. 

2. Το Διοικητικό Συμβούλιο δύναται να αναθέτει με από¬ 
φασή του στον Πρόεδρο ή άλλο μέλος του ή τον Διευθυ¬ 
ντή της επιχείρησης, την άσκηση του συνόλου ή μέρους 
των αρμοδιοτήτων του πλην των αναφερόμενων στις πε¬ 
ριπτώσεις α’, β\ γ’, ε’ και ζ’ του άρθρου 12. 

3. Τον Πρόεδρο αναπληρώνει στα καθήκοντά του ο Α¬ 
ντιπρόεδρος. 

Άρθρο 15 
Αποζημιώσεις 

1. Στον Πρόεδρο του Διοικητικού Συμβουλίου της επι¬ 
χείρησης, καταβάλλεται αποζημίωση για τις υπηρεσίες 
που παρέχουν στην επιχείρηση. Το ύψος της αποζημίω¬ 
σης ορίζεται με απόφαση του Νομαρχιακού Συμβουλίου 
ύστερα από εισήγηση του Διοικητικού Συμβουλίου της ε¬ 
πιχείρησης. 

2. Με την αυτή διαδικασία καταβάλλεται αποζημίωση 
στα μέλη του Διοικητικού Συμβουλίου για τη συμμετοχή 
τους στις συνεδριάσεις του. 

3. Για τον καθορισμό των ανωτέρω αποζημιώσεων λαμ- 
βάνεται υπ’ όψιν η οικονομική δυνατότητα της επιχείρη¬ 
σης. 

Άρθρο 16 
Διευθυντής 

1. Ο Διευθυντής της επιχείρησης προσλαμβάνεται και 
διορίζεται με απόφαση του Διοικητικού της Συμβουλίου 
με την οποία καθορίζονται και οι αποδοχές του. Η πρό¬ 
σληψη γίνεται με σύμβαση εργασίας αορίστου χρόνου, 
για δε την καταγγελία της καταβάλλεται η αποζημίωση 
που ορίζεται από τις κείμενες διατάξεις για την καταγγε¬ 
λία των υπαλλήλων του Δημοσίου που έχουν προσληφθεί 
με σύμβαση Ιδιωτικού Δικαίου. 

2. Ως προσόντα διορισμού στη θέση του Διευθυνιού, ο 
οποίος δύναται να είναι και μέλος του Διοικητικού Συμ¬ 
βουλίου, ορίζονται: 

Πτυχίο ανωτάτης σχολής της ημεδαπής ή ισότιμο πτυ¬ 
χίο αλλοδαπής σχολής, άρτια γνώση μίας τουλάχιστον 
γλώσσας χώρας της Ευρωπαϊκής Ένωσης και κατάρτιση 
με επαρκή εμπειρία σε θέματα συναφή προς το σκοπό και 
τις δραστηριότητες της επιχείρησης. 


τ 

ΚΕΦΑΛΑΙΟ Δ 
Άρθρο 17 

Διαχείριση - Διάθεση εσόδων 

1. Η διαχείριση των επιχειρήσεων γίνεται σύμφωνα με ι¬ 
διαίτερο προϋπολογισμό εσόδων και εξόδων και είναι α¬ 
νεξάρτητη από τη διαχείριση της Νομαρχιακής Αυτοδιοί¬ 
κησης της επιχείρησης. 

Το οικονομικό έτος της διαχείρισης των επιχειρήσεων 
συμπίπτει με το ημερολογιακό έτος. 

2. Με απόφαση του Διοικητικού Συμβουλίου της επιχεί¬ 
ρησης, που εγκρίνεται από το Νομαρχιακό Συμβούλιο, τα 
καθαρά κέρδη που προκύπτουν από τη διαχείριση, μετά 
την αφαίρεση των αποσβέσεων και τη δημιουργία του α¬ 
παραίτητου αποθεματικού, το ύψος του οποίου ως ποσο¬ 
στό επί των κερδών ορίζεται με απόφαση του Νομαρχια¬ 
κού Συμβουλίου, μπορεί να διατίθενται για τη βελτίωση ή 
την επέκταση των εγκαταστάσεων της επιχείρησης ή να 
διατίθενται στη Νομαρχιακή Αυτοδιοίκηση για την εκπλή¬ 
ρωση κοινωφελών σκοπών. 

3. Με την ίδια απόφαση το Διοικητικό Συμβούλιο της ε¬ 
πιχείρησης, εκτιμώντας τους στόχους, την αποδοτικότη- 
τα και την παραγωγικότητά της, μπορεί να κρατήσει μέχρι 
είκοσι πέντε στα εκατό από τα καθαρά κέρδη, σε ιδιαίτε¬ 
ρο λογαριασμό για την παροχή κινήτρων στους εργαζό¬ 
μενους, με τη μορφή πρόσθετων υλικών αμοιβών. Τα κρι¬ 
τήρια και η διαδικασία καταβολής των αμοιβών αυτών και 
κάθε αναγκαία λεπτομέρεια, καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο¬ 
τελούν τακτικές αποδοχές κατά την έννοια των διατάξεων 
της εργατικής νομοθεσίας. 

4. Μετά από σχετική απόφαση του Νομαρχιακού Συμ¬ 
βουλίου, η εκπλήρωση των κοινωφελών σκοπών της παρ. 
2 του άρθρου αυτού, μπορεί να γίνει από την ίδια την επι¬ 
χείρηση, για λογαριασμό της Νομαρχιακής Αυτοδιοίκη¬ 
σης. 

Ταμειακή υπηρεσία - Διαχειριστικός έλεγχος 

1. Η ταμειακή υπηρεσία της επιχείρησης είναι ανεξάρ¬ 
τητη από την ταμειακή υπηρεσία της Νομαρχιακής Αυτο¬ 
διοίκησης. 

2. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που διορίζονται από το Νομαρ¬ 
χιακό Συμβούλιο στην αρχή κάθε οικονομικού έτους. Με 
την ίδια απόφαση ορίζεται και η αμοιβή τους. 

Ως ελεγκτές ορίζονται ορκωτοί ελεγκτές ή πρόσωπα 
που έχουν το δικαίωμα να οριστούν ελεγκτές σε ανώνυμη 
εταιρία. 

3. Με απόφαση του Γενικού Γραμματέατης Περιφέρει¬ 
ας, εφόσον συντρέχει ειδική περίπτωση, μπορεί να ενερ- 
γείται έκτακτος διαχειριστικός έλεγχος της επιχείρησης 
από ορκωτούς ελεγκτές που ορίζονται από το Γενικό 
Γραμματέα της Περιφέρειας, Με την ίδια απόφαση ορίζε¬ 
ται και η αμοιβή τους, η οποία βαρύνει τον προϋπολογι¬ 
σμό της επιχείρησης. 

4. Οι αποσβέσεις γίνονται με τα ποσοστά που ορίζει η 
φορολογική νομοθεσία. 

5. Οι διατάξεις του Π.Δ. 520/88 «Βιβλία και στοιχεία που 
πρέπει να τηρούνται από τις αμιγείς δημοτικές και κοινο¬ 
τικές επιχειρήσεις» (Φ.Ε.Κ. - 236 Α’) εφαρμόζονται αναλο¬ 
γικά και για τις αμιγείς επιχειρήσεις των Νομαρχιακών Αυ¬ 
τοδιοικήσεων και νομαρχιακών διαμερισμάτων. 


Όπου στο ανώτερο διάταγμα αναγράφεται «ο Νομάρ¬ 
χης» νοείται ο Γ ενικός Γ ραμματέας της Περιφέρειας. 

Όπου αναγράφεται «Δημοτικό και Κοινοτικό Συμβού¬ 
λιο» νοείται το Νομαρχιακό Συμβούλιο, όπου αναγράφε¬ 
ται «Δήμαρχος ή Πρόεδρος Κοινότητας» νοείται ο Νο¬ 
μάρχης της Νομαρχιακής Αυτοδιοίκησης ή του νομαρ¬ 
χιακού διαμερίσματος. 

ΚΕΦΑΛΑΙΟ Ε 
Άρθρο 18 

Κανονισμοί - Προσωπικό 

1. Οι κανονισμοί που συντάσσονται από το Διοικητικό 
Συμβούλιο της επιχείρησης και εγκρίνονται από το Νο¬ 
μαρχιακό Συμβούλιο είναι: 

α. Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση, και οι αρμοδιό¬ 
τητες των υπηρεσιών της επιχείρησης και το ανώτατο ό¬ 
ριο του αριθμού του προσωπικού όπως αυτό προβλέπε- 
ται από την οικονομοτεχνική μελέτη σύστασης της επιχεί¬ 
ρησης. Τροποποίηση του κανονισμού, που συνεπάγεται 
αύξηση του αριθμού του προσωπικού της επιχείρησης 
μπορεί να γίνει με απόφαση του διοικητικού συμβουλίου 
αυτής ύστερα από σχετική οικονομοτεχνική μελέτη μετά 
την παρέλευση τριετίας από την έναρξη λειτουργίας της 
ήτηντελευταίατροποποίησητου κανονισμού, ωςπροςτο 
προσωπικό και 

β. Ο κανονισμός διαχείρισης 

2. Από το Διοικητικό Συμβούλιο της επιχείρησης συ- 
ντάσσεται κανονισμός προσωπικού. Με αυτόν καθορίζο¬ 
νται οι κανόνες που διέπουν την πρόσληψη, τα προσόντα 
του προσωπικού, την εξέλιξή του, το μισθολογικό και το 
πειθαρχικό του δίκαιο. 

3. Το προσωπικό των επιχειρήσεων συνδέεται με αυτές 
με σχέση εργασίας Ιδιωτικού Δικαίου. 

4. Με απόφαση του Διοικητικού Συμβουλίου της επιχεί¬ 
ρησης, μπορεί να συντάσσονται και άλλοι κανονισμοί, 
που κρίνονται απαραίτητοι, για τη λειτουργία της επιχεί¬ 
ρησης πέραν όσων αναφέρονται στις διατάξεις του πα¬ 
ρόντος διατάγματος. 

Άρθρο 19 

Διάλυση - Εκκαθάριση 

1. Η επιχείρηση διαλύεται με τον ίδιο τρόπο που συνι- 
στάται: 

α. Όταν λήξει η διάρκειά της, εφ’ όσον δεν έχει παρατα- 
θεί. 

β. Σε περίπτωση πτώχευσης. 

γ. Με απόφαση του Νομαρχιακού Συμβουλίου. 

2. Τη διάλυση της επιχείρησης ακολουθεί η εκκαθάρι¬ 
ση. Εξαιρουμένης της περίπτωσης της πτώχευσης, η εκ¬ 
καθάριση γίνεται από εκκαθαριστές που ορίζει το Νομαρ¬ 
χιακό Συμβούλιο. 

3. Με τον ορισμό των εκκαθαριστών παύει αυτοδικαίως 
η εξουσία των μελών του Διοικητικού Συμβουλίου και τις 
αρμοδιότητές του ασκούν οι εκκαθαριστές, εκτός από τις 
αρμοδιότητες του Διοικητικού Συμβουλίου που θα κρατή¬ 
σει το ίδιο το Νομαρχιακό Συμβούλιο. Επίσης, με τον ορι¬ 
σμό των εκκαθαριστών παύει αυτοδικαίως η εξουσία των 
ελεγκτών. Οι διοριζόμενοι εκκαθαριστές οφείλουν, μόλις 
αναλάβουν τα καθήκοντά τους, να ενεργήσουν απογρα- 
φή της περιουσίας της επιχείρησης. 


8338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Τα υ¬ 
πόλοιπα περιουσιακά στοιχεία που απομένουν περιέρχο¬ 
νται στη Νομαρχιακή Αυτοδιοίκηση Πέλλας, Οι 
λογαριασμοί της εκκαθάρισης εγκρίνονται από το Νο¬ 
μαρχιακό Συμβούλιο, το οποίο επίσης αποφασίζει για την 
απαλλαγή των εκκαθαριστών, από κάθε ευθύνη. 

Άρθρο 20 

Αναβίωση Επιχείρησης - Συγχώνευση 
Αν η διάλυση της επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό, είναι δυνατή η αναβίωση της 
επιχείρησης με απόφαση του Νομαρχιακού Συμβουλίου, 
η οποία εγκρίνεται με απόφαση του Γενικού Γραμματέα 
της Περιφέρειας. 

Άρθρο 21 

Μελέτες - Έργα - Προμήθειες 
Για την ανάθεση και κατάρτιση μελετών, την εκτέλεση 
των έργων και τις προμήθειες υλικών, αναλώσιμων ή μη, 
καθώς και αναθέσεις εκτέλεσης εργασιών, εγκατάστα¬ 
σης, συντήρησης, μεταφοράς ως και άλλων εργασιών που 
σχετίζονται με την προμήθεια υλικών καταρτίζεται ειδικός 
κανονισμός με απόφαση του Διοικητικού Συμβουλίου. 


Άρθρο 22 

Ακροτελεύτια διάταξη Αμιγής Νομαρχιακή Επιχείρηση 

Ευρωπαϊκής Ανάπτυξης Πέλλας - ΠέΜ,α 2000» και σε 
συντομογραφία «ΕΥΡΩΑΠ - 2000 

1. Η συγκρότηση, λειτουργία και οι αρμοδιότητες των 
οργάνων διοίκησης και η οργάνωση, λειτουργία, διαχείρι¬ 
ση και εποπτεία της επιχείρησης διέπονται από τις σχετι¬ 
κές διατάξεις του Π.Δ. 331/96 (Φ.Ε.Κ. 223 Α711/09/96) και 
τον κώδικα φορολογικών στοιχείων όσον αφορά στα βι¬ 
βλία και στοιχεία που πρέπει να τηρούνται από τις αμιγείς 
Νομαρχιακές Επιχειρήσεις. 

2. Το Νομαρχιακό Συμβούλιο, επίσης εξουσιοδοτεί το 
Νομάρχη να προβεί σε οποιοδήποτε ενέργεια κρίνεται α¬ 
παραίτητη για την προώθηση της σύστασης της Αμιγούς 
Νομαρχιακής Επιτροπής. 

3. Η απόφαση αυτή επιβαρύνει την Ν.Α. Πέλλας με πο¬ 
σό που δεν μπορεί να προσδιοριστεί. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Έδεσσα, 3 Μαΐου 1999 
Ο ΠΡΟΕΔΡΟΣ ΤΟΥ Ν.Σ. 

ΜΙΧΑΗΛ ΚΑΡΑΜΑΝΗΣ 


τ 

